Diari Oficial de la Generalitat Valenciana


Sumari del DOGV 5156, del 16-12-2005 (2005/13015)

RESOLUCIÓ de 18 de novembre de 2005, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció de títols oficials a la Universitat d'Alacant.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5156

Data del DOGV
:   16-12-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/13309


Data del document
:   18-11-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Alacant
    * títol d'estudis
    * universitat
    * legislació

RESOLUCIÓ de 18 de novembre de 2005, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció de títols oficials a la Universitat d'Alacant. [2005/A13487]
  
El Decret 213/2004, de 8 d'octubre, del Consell de la Generalitat, va autoritzar l'ampliació d'ensenyaments a la Universitat d'Alacant, per a implantar els ensenyaments universitaris conduents a l'obtenció del títol oficial de llicenciat en Criminologia (2n cicle) i enginyer de Camins, Canals i Ports.
  
Per mitjà d'Acord del Consell de Coordinació Universitària de 15 de desembre de 2004, s'homologuen els plans d'estudis conduents a l'obtenció dels títols de llicenciat en Criminologia (2n cicle) i enginyer de Camins, Canals i Ports.
  
Per mitjà d'Acord del Consell de Ministres de 8 de juliol de 2005, s'homologuen els títols de llicenciat en Criminologia (2n cicle) i enginyer de Camins, Canals i Ports. Posteriorment es publiquen els plans d'estudis corresponents en el Boletín Oficial del Estado per la Resolució de 5 d'octubre de 2005, de la Universitat d'Alacant.
  
De conformitat amb el que s'ha disposat en l'article 35, apartat 4, de la Llei Orgànica 6/2001, de 21 de desembre, d'Universitats; en l'article 16, apartat 4, del Reial Decret 557/1991, de 12 d'abril, sobre creació i reconeixement d'universitats i centres universitaris, i en l'exercici de les atribucions que em conferix l'article 35 de la Llei de Govern Valencià, resolc:
  
Primer
  
Autoritzar a la Universitat d'Alacant la posada en funcionament dels ensenyaments conduents a l'obtenció del títol oficial de llicenciat en Criminologia (2n cicle) a la Facultat de Dret que seran organitzats al campus de Sant Vicent del Raspeig.
  
Segon
  
Autoritzar a la Universitat d'Alacant la posada en funcionament dels ensenyaments conduents a l'obtenció del títol oficial d'enginyers de Camins, Canals i Ports de l'Escola Politècnica Superior d'Alacant que seran organitzats al campus de Sant Vicent del Raspeig.
  
Tercer
  
D'acord amb l'apartat 5 de l'article 35 de la Llei Orgànica 6/2001, de 21 de desembre, d'Universitats, transcorregut el període d'implantació dels plans d'estudis autoritzats, la Universitat d'Alacant haurà de sotmetre a avaluació de l'Agència Nacional d'Avaluació de la Qualitat i Acreditació el desenvolupament efectiu dels corresponents ensenyaments.
  
Quart
  
La present resolució tindrà efectes l'endemà de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser objecte de recurs potestativament en reposició, o bé es podrà plantejar directament recurs contenciós administratiu, en els terminis i davant l'òrgan que s'indiquen a continuació:
  
a) El recurs de reposició haurà d'interposar-se davant el conseller d'Empresa, Universitat i Ciència, en el termini d'un mes, comptat des de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació.